stanford-oval/wikipedia huggingface dataset:
תיכון בהיי

| --- | --- |

 בימוי:  מייק מיטשל
 הופק בידי:  אנדרו גאן 
 תסריט:  פול הרננדז רוברט סקולי מארק מקוקל
 עריכה:  פטר אמנדסון 
 שחקנים ראשיים:  מייקל אנגרנו דניאל פאנאבייקר קורט ראסל קלי פרסטון מרי אליזבת ווינסטד סטיבן סטרייט לינדה קרטר
 מוזיקה:  מייקל ג'אקינו 
 צילום:  שלי ג'ונסון 
 מדינה:  ארצות הברית ארצות הברית
 חברת הפקה:  סרטי וולט דיסני, Gunn Films 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  29 ביולי 2005 
 משך הקרנה:  100 דקות
 שפת הסרט:  אנגלית
 סוגה:  קומדיה
 הכנסות באתר מוג'ו:   skyhigh
 אתר רשמי
 דף הסרט ב־IMDb
 
תיכון בהיי (באנגלית: Sky High) הוא סרט קומדיה אמריקאי על גיבורי על הלומדים בתיכון מיוחד. הסרט יצא לאקרנים ב-2005. הסרט בבימויו של מייק מיטשל, נכתב על ידי פול הרננדז, רוברט סקולי ומארק מקוקל. כוכבי הסרט מייקל אנגרנו, דניאל פאנאבייקר, קורט ראסל, קלי פרסטון, מרי אליזבת ווינסטד, סטיבן סטרייט ולינדה קרטר.
עלילה

ויל סטרונגהולד מתחיל את כיתה ט' בתיכון היי, תיכון המיועד לתלמידים עם כוחות על. ההורים של ויל הם הקומנדר וג'טסטרים, צמד גיבורי העל המפורסם ביותר בעולם. לילה היא חברתו הטובה ביותר של ויל (וגם מאוהבת בו בסתר) ולה היכולת לשלוט בצמחים. ויל מאוד לחוץ לגבי הלימודים בבית הספר, בגלל שאין לו כוחות על (עובדה שהוריו לא יודעים). ביום הראשון, הוא ושאר תלמידי השנה הראשונה מוטרדים על ידי שני בריונים: "ספיד", תלמיד י"ב בעלת כוחות על של מהירות, ולאש, תלמיד י"ב עם גמישות קיצונית. בגלל שאין לו כוחות, ויל נכנס לתוכנית הלימודים של "עוזרי גיבורים", המכשירה אותו בתור סיידקיק. חבריו לכיתה כוללים את איתן, שיכול להפוך לשלולית; זאק, אשר זוהר בחושך; "מג'נטה", שיכולה להפוך לשרקן; ולילה, שמסרבת להדגים את כוחותיה במחאה על הפרדת הכיתות לגיבורים, ולעוזרי גיבורים. את הכיתה מלמד "ילד אמריקני" שהיה עוזר הגיבור של הקומנדר.
הקומנדר אינו מודע לכך שהבן שלו אינו בכיתת הגיבורים, אלא בכיתת עוזרי הגיבורים, ומראה לו את החדר הסודי. שם הוא מתגאה במיוחד בנשק מסתורי "המוצץ", אשר לקח מן "רויאל פיין". זו הייתה הפעם הראשונה שבה לחם לצד ג'טסטרים. לצופים מתגלה כי בחדר יש מצלמה סודית של רויאל פיין שצופה בהם. ויל מתחיל להתאקלם בבית הספר כאשר הוא מסתבך עם וורן פיס, תלמיד בעל יכולת שליטה באש. אביו של וורן הוא נבל שנתפס על ידי אביו של ויל. קטטה מתחילה בין השנים ובמהלכה ויל מקבל את כוחות העל שלו, כוח פיזי עצום. הוא מנצח בקרב ומרשים את גוון גרייסון, תלמידת י"ב יפה ומקובלת בעלת יכולת לשלוט בטכנולוגיה עם מחשבה. ויל מתחיל לבלות יותר זמן עם גוון ושאר הגיבורים, ופחות עם חבריו עוזרי הגיבורים. לילה מבקשת מוורן פיס ללכת איתה לנשף הסיום, בתגובה לכך שויל הזמין את גוון. יום לפני הנשף, גוון מארגנת מסיבה בבית של ויל. היא מפתה את ויל שמכניס אותה לחדר הסודי, שם היא מצליחה לגנוב את המוצץ. כשלילה עוברת ליד הבית ונכנסת למסיבה גוון משקרת לה ואומרת לה שויל יודע שהיא אוהבת אותו, אבל לא מעוניין בה. לילה בורחת מהמסיבה וויל נפרד מגוון בכעס. הוא מחליט לא ללכת לנשף, למרות שהוריו הוזמנו לשם כאורחי הכבוד. מאוחר יותר, הוא מסתכל על ספר המחזור את אביו, ורואה תלמידה מאוד דומה לגוון שמחזיקה נשק שנראה כמו המוצץ. ויל מבין כי גוון היא הבת של רויאל פיין וכי גנבה את המוצץ. הוא ממהר לבית הספר.
בנשף, גוון מגלה לויל כי היא למעשה רויאל פיין. במהלך הקרב שלה עם הקומנדר וג'טסטרים, המוצץ, שאמור להפוך אנשים לתינוקות, התקלקל והחזיר אותה להיות תינוקת. רויאל פיין חיכתה שש עשרה שנים כדי לנקום. עם העזרה של ספיד, לאש, ופני (חברתה הטובה שמסוגלת לשכפל את עצמה), היא משתלטת על בית הספר ומשתמשת במוצץ להפוך את המורים ואת התלמידים לתינוקות. כשויל הגיע לבית הספר, הוא מתנצל בפני לילה, ושאר חבריו, ואומר ללילה שהוא אוהב אותה גם כן. ויל הולך להילחם ברויאל פיין, שחבריו נלחמים בעוזריה. רויאל פיין חיבלה במכשיר האנטי כבידה של בית הספר והוא צונח לאדמה. בינתיים ויל מגלה כי יש לו גם כוחות של טיסה, והוא מאט את הקצב של הנפילה. בינתיים חבריו מחדשים את מכשיר הכבידה ומצילים את בית הספר. גוון פני, ספיד ולאש נתפסים ונכלאים. בסוף הסרט ישנה קריינות ובה מסבירים כי ויל ולילה הפכו לזוג, והוא וורן הפכו לחברים הטובים ביותר, ורון וילסון (נהג בית הספר נטול הכוחות) צבר כוחות על אנושיים אחרי נפילה לתוך מכל של פסולת רעילה, ובכך הופך לגיבור על.
שחקנים

ויל סטרונגהולד (מייקל אנגרנו)
סטיב סטרונגהולד (קורט ראסל)
ג'וסי סטרונגהולד (קלי פרסטון)
לילה (דניאל פאנאבייקר)
גוון גרייסון (מרי אליזבת' וינסטד)
וורן פיס (סטיבן סטרייט) - הערה: כנראה משחק מילים של War and peace (מלחמה ושלום).
זאק (ניקולס בראון)
לאש (ג'ייק סנדויג)
קארבון (דסטין אינגרם)
רון וילסון (קווין הפרנאן)
המנהלת פאוורס (לינדה קרטר)
ביקורות

הסרט זכה בעיקר לביקורות חיוביות. באתר עגבניות רקובות הוא זכה לדירוג של 73. נכתב עליו כי הוא סרט חביב וכיף לכל המשפחה.באתר עין הדג נכתב כי הסרט משלב בין סרטי גיבורים, סרטי קומדיה, ורומנטיקה יחדיו בצורה נהדרת.
הערות שוליים

↑  ביקורת סרט באתר עגבניות רקובות 2005
↑  ביקורת הסרט באתר עין הדג 2005
| --- | --- |
בקרת זהויות :  LCCN: no2005111872  MusicBrainz release group: 384999d2-187a-3e50-8c93-9ceb550d26b5   WorldCat (עם LCCN): no2005-111872
סרמד

| --- | --- |
 לידה:  1590? רמת ארמניה, ארמניה 
 הוצאה להורג:  1661 (בגיל 71 בערך) דלהי הישנה, הודו 
 מדינה:  איראן 
 מקום קבורה:  מרכז דלהי 
 מקום מגורים:  דלהי, היידראבאד, לאהור, טהאטה 
 השקפה דתית:  יהדות 
 
סרמד קשאני (1590–1661), ידוע גם כמוחמד סעיד (בפרסית: سرمد), היה מיסטיקן פרסי מהמאה ה-17, משורר, וקדוש דתי בהודו, ממוצא יהודי ארמני.
ביוגרפיה

סרמד היגר להודו יחד עם משפחתו, אשר עסקה במסחר והייתה דוברת השפה הפרסית. הוא עזב את אשתו, ויתר על יהדותו והתאסלם, ולאחר מכן המיר את דתו להינדואיזם, שגם אותה זנח לבסוף. סרמד נודע בהערכה ובלעג מעורבים בהם התייחס לדתות הגדולות של זמנו. הוא כתב שירה דתית בערבית ובפרסית בצורה השירית המרובעת. עיסוקו כסוחר הקנה לו שליטה בשפות הערבית והפרסית.
לקראת סוף המסע התאהב סרמד בנער בן 14, הינדואי. אהבתו הובילה לשינוי תודעתי קיצוני אשר גרם לו לוותר על הונו ורכושו, ולא לחשוש משום מוסכמה חברתית. הוא הסתובב ברחובות ובחצר הממלכה כנגה סאדהו כשהוא עירום לחלוטין.
במהלך חייו תרגם סרמד את התורה לפרסית.
הוא הגדיר את עצמו כ"סופי, כומר קתולי, נזיר בודהיסטי, רב יהודי, כופר ומוסלמי".
השתייכותו הדתית נותרה שנויה במחלוקת מצד יהודים, מוסלמים וההינדואים.
הוא הוזמן לחצרו של יורש העצר של האימפריה המוגולית, דארא שיקוא, שקידם סובלנות דתית כאביו, שאה ג'האן. אולם במאבק הירושה אורנגזב גבר על דארא שיקוא, והוא הוציא להורג רבים מאנשי חצרו של אחיו, ובכללם סרמד באשמת כפירה.
קברו בחלק הישן של העיר דלהי או דלהי הישנה, הוא מקום עלייה לרגל.
לאחר צאת ספרה "ציפור בעיר הקודש" בשנת 2019 שעסק בסרמד, בשנת 2020 הסופרת הישראלית דליה כהן-קנוהל, התחילה צילומים ראשוניים לסרט תיעודי עלילתי על סרמד וליהקה לתפקיד סרמד את השחקן הישראלי אליעז ראובן-דנדקר ושוחרר קדימון לסרט, אך הפרויקט נגנז בשל התפרצות מגפת הקורונה והקפאת המימון לסרט.
לקריאה נוספת

דליה כהן-קנוהל, ציפור בעיר קדושה, הוצאת גמא, 2019
הערות שוליים

↑  The Identity of a Mystic: The Case of Sa'id Sarmad, a Jewish-Yogi-Sufi Courtier of the Mughals, Nathan Katz, Numen, Vol. 47, No. 2 (2000), pp. 142-160
↑  בלייק סמית', טאבלט מגזין (מתורגם לעברית באתר בית אבי חי), (י)הודי: סיפורו של המיסטיקן היהודי הערום שלימד קבלה בהודו, באתר בית אבי חי: https://www.bac.org.il/, ‏11/1/2017
| --- | --- |
בקרת זהויות :  NLI: 987007601632505171  GND: 135963656  ISNI: 0000 0000 8194 6877  LCCN: n89105502  SUDOC: 227213149  VIAF: 4058295   WorldCat (עם VIAF): 4058295 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הגופה

| --- | --- |

 מבוסס על:  Bodies 
 סוגה:  מותחן, ספרות פשע, מדע בדיוני 
 כותבים:  Paul Tomalin 
 בימוי:  מרקו קרויצפיינטר 
 שחקנים:  ג'ייקוב פורצ'ן-לויד  ניטין גנטרה  קייט אשפילד  מארק לואיס ג'ונס  אלכסנדרה רואץ'  Michael Jibson  Emily Barber  אנה קלדר-מרשל  Natalie Gavin  Kae Alexander  ניקולס פארל  איימי מנסון  Amaka Okafor  שירה האס  דרק רידל  קייל סולר  סטיבן גראהם  Synnøve Karlsen  גרטה סקאקי  Edwin Thomas 
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  8 
 שידור
 רשת שידור:  נטפליקס 
 תקופת שידור מקורית:  19 באוקטובר 2023
 קישורים חיצוניים
 דף התוכנית ב-IMDb
 
הגופה היא מיני-סדרה מסוגת מותחן-פשע-מדע בדיוני בריטית שנכתבה ונוצרה בעיקר עבור נטפליקס על ידי פול טומאלין, המבוססת על הרומן הגרפי של DC קומיקס באותו שם שנכתב על ידי סי ספנסר ואויר על ידי דין אורמסטון, טולה לוטי, מגהן הטריק ופיל ווינסלייד. הסדרה מורכבת משמונה פרקים והוצגה בבכורה בנטפליקס ב-19 באוקטובר 2023.
הסדרה עוקבת אחר חקירת רצח סבוכה בוייטצ'אפל שבלונדון בארבע תקופות היסטוריות שונות: 1890, 1941, 2023 ו-2053, כאשר בכל מקרי הרצח מופיעה אותה הגופה בדיוק באותו המקום ועל השפעת הרצח על עתיד הממלכה.
בסדרה יש כאמור ארבעה צירי זמן שונים. בכל ציר זמן מופיעה גופה עם פצע ירייה בעין. כאשר בכל הצירים מתבצעת חקירה של הרצח. תוך כדי התקדמות הפרקים מבינים את ההקשר בין הגופות השונות ומתברר שבעתיד קיימת טכנולוגיה של מסע בזמן.
שחקנים ודמויות > דמויות ראשיות

ג'ייקוב פורצ'ן-לויד בתור השוטר צ'ארלס וייטמן (1941)
שירה האס בתפקיד השוטרת אייריס מייפלווד (2053, 1890, 2023)
אמאקה אוקאפור בתפקיד השוטרת שהרה חסן (2023, 2053)
קייל סולר בתפקיד המפקח הכללי אלפרד הילינגהד (1890)
טום מאתרסדייל בתפקיד הגופה/גבריאל דפו (בכל התקופות)
מייקל ג'יבסון בתפקיד השוטר והשותף של שהרה, ג'ק ברבר (2023)
סטיבן גרהם בתפקיד אליאס מאניקס / סר ג'וליאן הארקר (בכל התקופות)
גרטה סקאקי בתפקיד פולי (1941)
שחקנים ודמויות > דמויות משניות

דרק רידל בתפקיד השוטר קאלווי (1941)
ג'ורג' פרקר בתפקיד הנרי אש (1890)
גבריאל האוול בתפקיד אליאס מניקס (2023)
אנה קלדר-מרשל בתפקיד ליידי הארקר (1890)
שחקנים ודמויות > כוכבים אורחים

ג'וני קווין בתפקיד פארל (1941)
אלכסנדרה רואץ' בתפקיד מגי (2023)
מארק לואיס ג'ונס בתפקיד אנדרו מורלי (2023)
קייט אשפילד בתפקיד איליין מורלי (2023)
נטלי גאווין בתפקיד שרה מאניקס (2023)
קיי אלכסנדר בתפקיד לוחמת היחידה ללוחמה בטרור (2023)
הפקה

הסדרה הוכרזה בפברואר 2022 כאשר פול טומאלין הוגדר כיוצר ומפיק בפועל. Moonage Pictures הוכרזה כחברת ההפקה. לצוות הכתיבה צורפה גם דנוסיה סמאל.
ביולי 2022 לוהקו שירה האס, סטיבן גרהאם, ג'ייקוב פורצ'ן-לויד, קייל סולר ואמאקה אוקאפור.
הפקה > צילום

הצילומים החלו ב-16 במאי 2022 עם הצלם ג'ואל דוולין. סצנות רבות שצולמו בעיר העתיקה של האל תוך שימוש בבניינים הוויקטוריאניים המפוארים במרכז העיר האל וכמה סצנות צולמו על סיפון הסירות של הורנבלואר קרוזס ביורק ובחצר הסירות סיטי קרוזס ביורק. רבות מהסצנות העתידניות צולמו באוניברסיטת לידס.
ביקורות

האתר Rotten Tomatoes דיווח על דירוג ממוצע של 6.6/10, בהתבסס על 18 ביקורות. Metacritic, המשתמשת בממוצע משוקלל, דירגה ציון של 65 מתוך 100 על סמך 7 מבקרים, מה שמצביע על "ביקורות חיוביות בדרך כלל". ב-Tvbee, האתר "סרט" ובעיתון הארץ פורסמו ביקורות בינוניות-חיוביות על הסדרה, בדגש חיובי על המשחק של שירה האס הישראלית.
באתר IMDb קיבלה הסדרה ציון של כ-7.4 על סמך 23 אלף ביקורות.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | המיני-סדרה או סדרת האנתולוגיה הטובה ביותר | "הגופה" | מועמדות |  |
הערות שוליים

↑  "'Bodies': What to Know About the Genre-Defying Crime Series". Netflix Tudum (באנגלית). נבדק ב-2023-10-11.
↑  Goldbart, Max (28 בפברואר 2022). "'Bodies': Netflix Greenlights Adaptation Of Si Spencer's Mind-Bending Graphic Novel From 'Pursuit Of Love' Producer Moonage Pictures". Deadline Hollywood. נבדק ב-8 באוקטובר 2022. {{cite web}}:  (עזרה)
↑  Goldbart, Max (8 ביולי 2022). "'Unorthodox' Star Shira Haas & Stephen Graham Amongst Leads For Netflix UK Thriller 'Bodies'". Deadline Hollywood. נבדק ב-8 באוקטובר 2022. {{cite web}}:  (עזרה)
↑  Asatryan, Tigran (11 ביולי 2022). "'Bodies' Netflix Series: Everything We Know So Far". What's On Netflix. נבדק ב-8 באוקטובר 2022. {{cite web}}:  (עזרה)
↑  "Watch: Stars film Netflix drama in York – as name of the show is revealed". YorkMix. 20 באוקטובר 2022. נבדק ב-20 באוקטובר 2022. {{cite web}}:  (עזרה)
↑  ""Bodies - Screen Yorkshire"". 24 באוקטובר 2024. {{cite web}}:  (עזרה)
↑  יאיר הוכנר, ‏הגופה: ביקורת סדרה, באתר "סרט", 26 באוקטובר 2023
↑  כרמל שטרן, ‏"הגופה": שירה האס היא המצטיינת בקאמבק שלה לנטפליקס, באתר ‏מאקו‏, 19 באוקטובר 2023
↑   חן חדד, "הגופה": המשחק העדין של שירה האס הוא חלק מהכוח של הסדרה, באתר הארץ, 22 באוקטובר 2023
↑  Bodies (TV Mini Series 2023) ⭐ 7.4 | Crime, Drama, History (באנגלית אמריקאית), נבדק ב-2023-11-10
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
רוביניה בת-השיטה

| רוביניה בת-השיטה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
תת־מחלקה:: פרפרניים
סדרה:: קטניתאים
משפחה:: קטניות
סוג:: רוביניה
מין:: רוביניה בת-שיטה
שם מדעי
 Robinia pseudoacacia ‏לינאוס, 1753
תחום תפוצה

רוֹבִּינְיָה בַּת-שִׁטָּה (שם מדעי: Robinia pseudoacacia) היא עץ נוי תרבותי, נשיר וקוצני ממשפחת הקטניות (תת-משפחת הפרפרניים). עליו מסורגים ומנוצים פעם אחת למספר בלתי זוגי של עלעלים ופרחיו לבנים וערוכים באשכולות גדולים, מרהיבים ומושכי עין. ישנם זנים גנניים של רוביניה בת-שיטה שצבע פרחיהם ורוד, ארגמן. הסוג רוביניה כולל 4 מינים שמוצאם הטבעי מצומצם לאזורים הממוזגים של ארצות הברית וצפון מקסיקו. מלבד רוביניה בת-שיטה, שאוזרחה בישראל בתחילת המאה ה-20 ובמקומות רבים בעולם, אוזרחו בישראל עוד שני מינים נוספים ופחות נפוצים: העץ רוביניה דביקה (Robinia viscosa) והשיח רוביניה זיפית (Robinia hispida) ששניהם בעלי פרחים ורודים או ארגמניים ותרמיליהם שעירים.
למרות שרוביניה בת-שיטה הוכרזה כצמח פולש בישראל, שקצב התפשטותה איטי מאוד, נזקה מועט ביותר ונזקה הפוטנציאלי בינוני, היא עד עתה לא יצרה מוקדים רבים וצפופים בישראל. ייתכן שפוטנציאל פלישתה מוגבל בחבל הים תיכוני בגלל הקיץ היבש והחם עד שמונה חודשים. עם זאת, היא נחשבת לאחד העצים הפולשים ביותר באירופה הממוזגת ובאזורים ממוזגים נוספים בעולם, כמו ניו זילנד, ארגנטינה, צילה, קוריאה ויפן וגם באזורים בעלי אקלים ים תיכוני,כולל קליפורניה, קפריסין, איטליה, צפון אפריקה, ובשנים האחרונות, בדרום-אפריקה ובדרום-מערב אוסטרליה.
הזרעים, העלים והקליפה של רוביניה בת-שיטה רעילים לצאן ובקר ולבני אדם, ולכן היא נכללה ברשימת צמחים לא רצויים בחצר בית הספר וגם ברשימת ארגון "בטרם לבטיחות ילדים".
מקור השם

שם הסוג ניתן לכבודו של הבוטנאי והגנן הצרפתי ז'אן רובין (Jean Robin), ששימש כגנן המלכותי של המלך אנרי הרביעי בצרפת. רובין היה אחד הראשונים באירופה שטיפח את העץ ותרם להפצתו.
שם המין - pseudoacacia – פירוש המילה "pseudo" בלטינית הוא "כמו" או "מדומה", ו-"acacia" הוא שם הסוג שיטה. כלומר, "pseudoacacia" משמעותו "דמוי-שיטה", ומציין את הדמיון של רוביניה בת-שיטה לשיטה במבנה העלים והפרחים, אף על פי שהיא אינה שייכת לסוג שיטה אלא לסוג רוביניה.
שימושים

שילוב של צמיחה מהירה ועצה קשה וחזקה הופכת את רוביניה בת-שיטה כמקור רב ערך לייצור רהיטים, מתקני כושר וספורט, וקישוטי עץ. מין זה משמש גם כחומר בעירה איכותי. בגלל רעילות חלקי הצמח לצאן ובקר והן לבני אדם, הוא אינו משמש למספוא או מרעה, אולם בשל פרחיו הרבים הוא מהווה מרעה משובח לדבורים.[דרוש מקור]
מורפולוגיה

עץ או שיח נשיר חורף ומהיר צמיחה, בעל גזע ישר המגיע לגובה של 5 עד 16 מ'. הגזע חלק וירוק בפרטים צעירים מאוד, שהופך לאפור כהה ולמחוספס עם חריצי אורך עמוקים בפרטים בוגרים.
הענפים הצעירים קירחים או שעירים במקצת, עם חריץ אורך בצדם העליון.
הלוואים קיימים ולעיתים קרובות קוצניים. הלוואים הקוצניים בולטים בצמחים צעירים, מה שמקשה על המעבר בין פרטים צפופים. בפרטים בוגרים הקוצים קטנים יותר או לעיתים חסרים ואינם מפריעים בגלל גובהם.
העלים מסורגים ומנוצים פעם אחת למספר בלתי זוגי של 7 עד 19 עלעלים אליפטיים, באורך 2.5 עד 5 ס"מ. העלעלים כמעט מנוגדים ובעלי פטוטרת קצרה, קודקודם מעוגל או קטוע, לעיתים מפורץ מעט ומסתיים בחוד קטן וקצר עד כמעט בלתי נראה. צידם העליון ירוק כהה והתחתון ירוק חיוור.
הפרחים דו-מיניים, לבנים, ריחניים מאוד, באורך 1.5 עד 2 ס"מ, וערוכים באשכולות ארוכים (10 עד 18 ס"מ) המשתלשלים כלפי מטה מחיקי העלים. בכל תפרחת לפחות 15 פרחים. קיימים זני תרבות עם פרחים ורודים או תכולים.
הגביע דמוי פעמון או ספל, דו-שפתני במקצת, בעל 5 שיניים מחודדות וצבעו מעט כהה מעלי הכותרת.
הכותרת פרפרנית אופיינית עם סימטריה דו-צדדית, כאשר עלי הגביע, עלי הכותרת והאבקנים מאוחים מתחת לשחלה אחד אחד. עלי הכותרת שצבעם אחיד בעלי ציפורניים קצרות (החלק התחתון והצר של עלה הכותרת).
הזירים 10, מהם 9 מאוחים ואחד מפורד. ראשי הזירים והאבקנים חופשיים.
השחלה עילית בעלת עלה שחלה אחד, והשיליה נמשכת לאורך תפר הבטן של עלה השחלה.
הפרי תרמיל קירח, קצר, ישר, פחוס (שטוח). צבעו חום-אדמדם, אורכו 5 עד 10 ס"מ ורחובו ס"מ אחד. התרמיל נפתח בשני קשוות ומכיל 3 עד 10 זרעים.
הזרעים קטנים (4 עד 6 מ"מ) וקליפתם חומה-שחורה, חלקה וקשה.
רעילות הצמח

הרעלi העיקרי ברוביניה בת-שיטה הוא הוא חלבון מורכב הקרוי רובין (robin) המשתייך לקבוצת הטוקסאלבומינים (toxalbumins) - חלבונים מורכבים המצויים במיני צמחים מסוימים ורעילים בעת בליעה, שאיפה או מתן פרנטרלי. בין הצמחים הנפוצים המכילים טוקסאלבומינים, מלבד רוביניה בת-שיטה, ניתן למנות את הקיקיון מצוי (Ricinus communis) ואת אברוס (Abrus precatorius) שמרכזים את הרעלן שלהם ריצין ואברין (בהתאמה) בתוך הזרעים שלהם. לעומתם, הלקטין הרעיל של רוביניה בת-שיטה, רובין, מרוכז בקליפה, בזרעים, בעלים ובשורשי הצמח. רעלנים אלה מסווגים כחלבונים מעכבי ריבוזומים (Ribosome-inactivating proteins RIP), ובשל כך הם גורמים לשיבוש בתפקוד התאים על ידי השבתת מנגנון הייצור של חלבונים בתא.
כל חלקי הצמח מכילים את הרעלן הסוג טוקסאלבומין רובין (toxalbumin robin) שמסוכן לאדם ולחיות משק.
בנוסף, מכילים חלקי הצמח מכילים גליקוזידים רעילים (Glucoside) שנהרסים בנוכחות חום. כתוצאה מכך, יש מדינות שבהן חלקים מסוימים מהצמח, בעיקר הפרחים, נצרכים אחרי בישול או טיגון, מה שמבטל את השפעתם הרעילה. ישנם מחקרים המצביעים על כך שבישול ממושך אכן משמיד את רכיבי הטוקסאלבומינים והגליקוזידים, מה שמאפשר את אכילת חלקי הצמח במקומות מסוימים בעולם.
תפוצה ובית גידול

מקור העץ באזור הממוזג של דרום-מזרח ארצות הברית המשתרע במדינות: אלבמה, ג'ורג'יה, קנטקי, מרילנד, צפון קרוליינה, פנסילבניה, דרום קרוליינה, טנסי, וירג'יניה ומערב וירג'יניה. היא אוזרחה במדינות רבות של ארצות הברית, בדרום אפריקה ומאגן הים התיכון ואירופה ועד מזרח אסיה, ובמקומות רבים היא נחשבת לצמח פולש.
רוביניה בת השיטה יחד עם רוביניה דביקה הובאה לארץ ישראל בימי המנדט הבריטי במסגרת ייעורם של ההרים בישראל, הן על ידי אנשי הממשל הבריטי והן על ידי אנשי הקרן הקיימת לישראל. היא נקלטה היטב בקרקעות גיר בהרים ושגשגה אפילו במדרונות תלולים.
רוביניה בת-שיטה היא צמח אור מלא, עמיד בקרה, בשרב, בגיר ובמליחות. גדל כמעט בכל אזורי ישראל. היא מתפתחת על כל סוגי הקרקעות מלבד דיונות חול וקרקעות לא מנוקזות. הריבוי באמצעות זרעים בסתיו, וגם ובצורה וגטטיבית דרך חוטרים המתפתחים מהשורשים. לאחר שהמוקדים הראשונים מתבססים, המשך הפלישה נעשה בעיקר באמצעות חוטרי שורש. גם לאחר שריפה או כריתה, העץ מסוגל לפתח חוטרים משורשיו.
הפריחה מתחילה בסוף פברואר ונמשכת עד תחילת מאי ועיקרה באפריל.
תמונות

פרחים פרפרניים של רוביניה בת-שיטה
גזע ישר של רוביניה בת-שיטה
גזע של רוביניה בת-שיטה בירושלים
הערות שוליים

↑  רוביניה בת-השיטה באתר הרשימה האדומה של IUCN
↑  Robinia L, POWO plants of the World Online. Published on the Internet
1 2  .Robinia pseudoacacia L, POWO plants of the World Online. Published on the Internet
↑  גדעון ביגר ונילי ליפשיץ, הניסיונות לאקלום עצים אקזוטיים בארץ-ישראל בתקופת השלטון הבריטי, קתדרה 85, אוקטובר 1997, עמ' 155
1 2  רוביניה בת-שיטה, באתר צמחיית ישראל וסביבתה
↑  ז'אן-מרק דופור-דרור, הצמחים הפולשים בישראל, מהדורה שנייה מורחבת ומעודכנת, ירושלים: דן פרי, 2019, עמ' 112-3
↑  מתוך חוברת : תכנון חצר בית-הספר, הנחיות והמלצות, המכון למחקר ופיתוח מוסדות חינוך ורווחה חוברת מספר 95, נובמבר 1999, תל אביב, עמודים 115- 116.
↑  צמחים רעילים, באתר ארגון בטרם לבטיחות ילדים
1 2 3  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 196, 210
↑  גדעון ביגר ונילי ליפשיץ, הניסיונות לאקלום עצים אקזוטיים בארץ-ישראל בתקופת השלטון הבריטי, קתדרה 85, אוקטובר 1997, עמ' 138
| --- | --- |
בקרת זהויות :  NLI: 987007283264605171  GND: 4178260-4  LCCN: sh85014582  NDL: 00906245  NKC: ph330254 
תפרחת של רובינה בת-שיטה
עלה אופייני של רוביניה בת-שיטה
Robinia pseudoacacia
בור שומן

בור שומן או מפריד שומנים הוא מתקן תברואתי המיועד להפרדת עודפי שומן המיוצרים בהליכים תעשייתיים שונים, במטרה למנוע פגיעה במערכת ביוב עירונית וזיהום סביבתי.
השימוש בבור שומן נדרש עקב התאמתה של מערכת הביוב המקובלת להולכת מי שופכין בלבד וכניסת שומנים יוצרת סתימות ותקלות נוספות, מה שמחייב הפרדת השומנים מיתר השופכין.
בור שומן בנפח מספר קובים
מבנה הבור ודרך פעולתו

בור שומן נמצא בדרך כלל בתוך מכל בגודל המותאם לכמות הנוזלים הנכנסים אל תוכו, בהתאם לנוסחאות המוגדרות בתקנות, וממוקם בסמוך למערכת הניקוז, לרוב כשהוא טמון בקרקע.
אל תוך המכל מתנקזים נוזלים עודפים מתהליכי ייצור שונים ובהם מעורבים מים ושומנים זה בזה.
בתוך המכל שוקעים הנוזלים ובשל ההבדל במשקלם הסגולי השמן צף מעל פני המים.
אל תחתית הבור מחובר צינור עודפים המנקז את המים חזרה אל רשת הביוב ומותיר את השמן כשהוא צף מעל.
מידי תקופה או על פי התראת חיישן אלקטרוני מתבצעת שאיבה יזומה באמצעות ביובית של עודפי השומן הצפים ושטיפה של הבור משומן הנדבק בדפנותיו.
השימוש בבור שומן

השימוש בבור שומן מחויב על פי החוק בכל עסק שמשתמש בשומנים בתהליכי הייצור שלו ושעשוי לפלוט אותם לתוך מערכת הביוב או לקרקע ובכלל זה: מפעלים, מוסכים ומסעדות.
גם פינוי השומן נדרש לעשות בהתאם לתקנות לאתר סילוק מורשה.
המשרד להגנת הסביבה והרשויות המקומיות מבצעים אכיפה כנגד עסקים המפירים חובה חוקית זו.
הערות שוליים

↑  הנחיות לתפעול ותחזוקה של מפריד שומנים ושמנים (עמ' 7), באתר המשרד להגנת הסביבה
↑  הנחיות לתפעול ותחזוקה של מפריד שומנים ושמנים (עמ' 4), באתר המשרד להגנת הסביבה
↑  הנחיות לתפעול ותחזוקה של מפריד שומנים ושמנים (עמ' 3), באתר המשרד להגנת הסביבה
↑  גדי גולן, ‏אשדוד: קנסות לבעלי אולמות ומסעדות שלא יפנו שומנים, באתר גלובס, 19 ביוני 2005
Devil May Cry (סדרת טלוויזיה)

| --- | --- |
 מבוסס על:  "Devil May Cry" מאת "Capcom"
 סוגה:  סרט דרמה, סרט הרפתקאות, פנטזיה אורבנית, סרט פעולה 
 יוצרים:  אדי שנקר
 כותבים:  אלכס לארסן
 מדבבים:  ג'וני יונג בוש
 ארץ מקור:  ארצות הברית ארצות הברית דרום קוריאה דרום קוריאה
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  אדי שנקר הידאקי איצונו סונג ווק לי
 חברת הפקה:  סטודיו מיר
 הפצה:  נטפליקס
 שידור
 רשת שידור:  נטפליקס
 קישורים חיצוניים
 דף התוכנית ב-IMDb
 
Devil May Cry היא סדרת אנימה מסוגת פעולה-פנטזיה אורבנית, שנוצרה על-ידי אדי שנקר על בסיס סדרת משחקי הווידאו באותו השם בהפצת "Capcom".
הסדרה, שהופקה על ידי סטודיו מיר, עתידה לעלות לשירות הזרמת המדיה "נטפליקס" באפריל 2025.
צוות המדבבים

ג'וני יונג בוש – דנטה
הפקה

בשלהי שנת 2018, הודיע אדי שנקר לראשונה על הפקת עיבוד טלוויזיוני לסדרת משחקי הווידאו "Devil May Cry" עבור נטפליקס. עוד נמסר כי את הסדרה יכתוב התסריטאי אלכס לארסן, וכי עונתה הראשונה עתידה לכלול 8 פרקים.
בשלהי ספטמבר 2023, הופץ קדימון ראשון במהלך אירוע שידור הלייב של "נטפליקס", "Drop 01". זמן קצר לאחר מכן, חשף מדבב דמותו של דנטה במשחקי הסדרה באנגלית, רובן לנגדון, כי מפיקי הסדרה לא יצרו עמו קשר במטרה לשוב לדבב את הדמות.
הפצה

בספטמבר 2023, הופץ קדימון ראשון עבור הסדרה, לצד ההכרזה כי את הסדרה תפיק ותנפיש אולפני ההנפשה "סטודיו מיר". קדימון שני הופץ ב-19 בספטמבר 2024, במסגרת האירוע "Geeked Week" השנתי.
הערות שוליים

1 2  Rayna, Leo (September 19, 2024). "Netflix Reveals Explosive Debut Teaser Trailer for Capcom's New Devil May Cry Anime Series". Comic Book Resources. Retrieved September 19, 2024.
↑  Aguda, Patrick (September 19, 2024). "Adi Shankar's Devil May Cry Animated Series Premieres 2025". Operation Rainfall. Retrieved September 19, 2024. Johnny Yong Bosch, the voice actor behind Nero in the Devil May Cry video games, voices Dante in the animated series."
↑  Bootleg Universe (October 29, 2018). "The success of Castlevania created this opportunity". Instagram. Retrieved September 19, 2024.
↑  Griffin, David (November 16, 2018). "Devil May Cry Series Joins Castlevania in New Multiverse from Adi Shankar". IGN. Retrieved September 19, 2024.
↑  TechRaptor (October 13, 2021). "Adi Shankar talks Future Projects and Mental Health". YouTube. Retrieved December 16, 2021.
↑  McKeand, Kirk (November 18, 2021). "Netflix's Castlevania producer opens up about his PUBG and Devil May Cry projects". For The Win. USA TODAY. Retrieved September 19, 2024.
↑  Hernandez, Rafael (November 6, 2021). "'Devil May Cry' Anime Will Star Dante and Vergil, Span Multiple Seasons". Collider. Retrieved September 19, 2024.
↑  Robson, Daniel (November 5, 2021). "Devil May Cry: The Animated Series' Story Will Be Told Over Multiple Seasons, Stars Dante and Vergil". IGN. Retrieved December 16, 2021.
↑  Valentine, Evan (November 5, 2021). "Netflix's Devil May Cry Anime Will Be "Multiple Seasons"". Comicbook.com. Retrieved September 19, 2024.
1 2  Nolan, Liam (2023-09-27). "Castlevania Producer's Devil May Cry Show Gets First Look Teaser". The Escapist. Retrieved September 19, 2024.
↑  Kaser, Rachel (2023-09-27). "Netflix reveals Tomb Raider, Devil May Cry shows are in the works". Venture Beat. Retrieved September 19, 2024.
↑  White, Peter (2023-09-27). "'Devil May Cry' Anime Series, Based On Videogame, Set At Netflix From Adi Shankar". Deadline. Retrieved September 19, 2024.